Pohjoismaisten hiihtolajien Suomen olympiakarsinnat 1960

**Pohjoismaisten lajien Suomen olympiakarsinnat** käytiin vuonna **1960** tammikuussa 1960. Karsinnat aloitettiin mäkihypyn ja yhdistetyn osalta Uuden vuoden kisoissa Rovaniemen Ounasvaaralla ja jatkettiin Loppiaisena Lahdessa Tammikuun kisoissa samojen lajien merkeissä. Mäkihypyn ja yhdistetyn miehet siirtyivät seuraavaksi viikonvaihteeksi 9.-10. tammikuuta Kuopioon, jossa he jatkoivat seuraavalla viikolla harjoitteluaan kilpaillen vielä 14. tammikuuta tarkkailukisat Puijon mäessä. Hiihtäjistä naiset aloittivat samana viikonvaihteena karsinnat Pohjois-Savossa Iisvedellä. Mieshiihtäjät olivat kilpailleet siihen mennessä eri puolilla Suomea ja osa kansainvälisissä kilpailuissa Ruotsissa ja Sveitsissä.

Viimeiset hiihto- ja mäkikatsastukset järjestettiin Mikkelin Porrassalmen hiihdoissa 16.-17. tammikuuta. Naisten katsastukset olivat tällöin Hyvinkäällä. Viimeiset katsastukset olivat 23.-24. tammikuuta Kouvolassa. Pitkän matkan katsastus oli samana viikonloppuna Jämsänkoskella. 

## Ounasvaaran uuden vuoden kisat 31.12.1959-1.1.1960

### Yhdistetty 31.12.1959-1.1.1960




Yhdistetyn ensimmäinen tarkkailukisa ajatellen olympialaisia järjestettiin Rovaniemen Ounasvaaralla vuoden vaihteessa 1959/1960. Hiihto-osuuden kärkikolmikko oli Paavo Korhonen, Pekka Ristola ja Heikki Kainulainen. Kotimäessään Ounasvaaran Ensio Hyytiä nosti itsensä 9. sijalta kisan voittoon ennen tasaisesti hypännyttä Ristolaa ja Jussilaa.



### Mäkihyppy 1.1.1960




Mäkimiesten tarkkailukisa käytiin Ounasvaaralla 1. tammikuuta 1960. Olosuhteet tarkkailukisaan olivat haastavat oikuttelevan tuulen vuoksi. Lahden Niilo Halonen otti selvän kolmen pisteen voiton Lahden Kirjosesta. Yksi ennakkosuosikki eli Lahden Juhani Kärkinen kaatui toisen hyppynsä ja olympiavoittaja Ounasvaaran Antti Hyvärinen molemmat hyppynsä.


## Lahden tammikuun kisat 5.-6.1.1960

### Yhdistetty 5.-6.1.1960




Yhdistetyn toinen tarkkailukisa olympialaisiin käytiin Lahdessa 5.–6. tammikuuta 1960. Hiihto-osuuden kärki oli totuttu eli Joutsenon Paavo Korhonen, Kiteen Heikki Kainulainen ja Lahden Esko Jussila. Lisäksi Lahden nuori Pertti Tiitta oli kisassa 5. häviten vajaa kaksi minuuttia Korhoselle. Ounasvaaran Ensio Hyytiä otti mäkiosuudella voiton, mutta yhteistuloksissa Hyytiä ei noussut 8. sijaa korkeammalle. Yli 200-pisteen saivat Lahden Jussila ja Tiitta sekä Ounasvaaran Maatela. Tämä merkitsi, että kisan voittaja oli Lahden Esko Jussila ennen Korhosta ja nuorta Tiittaa.



### Mäkihyppy 6.1.1960




Mäkimiesten toinen tarkkailukisa käytiin Lahdessa 7. tammikuuta 1960. Oikutteleva tuuli vaikeutti mäkikisaa, mutta Lahden kärkikolmikko Halonen,  Juhani Kärkinen ja Valkama olivat selvästi parhaita. Yllättäjänä kisassa oli Riihimäen Pekka Salo, joka otti 4. sijan. Kärjessä oli muutenkin huomattava joukko lahtelaisia mäkimiehiä.



## Hiihtokatsastukset 9.-10.1.

### Naiset 5 km katsastuskisa Iisvedellä



Naisten ensimmäinen katsastuskisa käytiin 10. tammikuuta 1960 Pohjois-Savossa Iisvedellä. Matkana oli 5 km:ä, ja Hiihtoliitto oli kutsunut kaikki olympiamatkaa tavoittelevat kisaan. Kilpailuista puuttui vielä useita olympiamatkaa tavoittelevia, kuten esim. Lahden Siiri Rantanen ja Kokkolan Eva Hög. Kisan voiton otti selvänlaisesti Sysmän Irmeli Nieminen. 



### Yhdistetty Kuopion Puijolla




Yhdistetyn kolmas tarkkailukisa olympialaisia ajatellen käytiin Ounasvaaran ja Lahden jälkeen Kuopion Puijolla 9.–10. tammikuuta 1960. Hiihto-osuuden jälkeen kärjessä olivat tutut nimet eli Joutsenon Korhonen, Sotkamon Ristola ja Kiteen Kainulainen. Olympiaehdokkaaksi liian nuori Lahden Pertti Tiitta hiihti 4:ksi ennen useita yhdistetyn olympiaehdokkaita. Mäkiosuudella Ounasvaaran Ensio Hyytiä nousi hiihto-osuuden jälkeiseltä 11. sijalta kisan voittajaksi ennen Ounasvaaran Maatelaa ja Lahden nuorta Tiittaa, jotka ohittivat hiihto-osuuden voittajan Jousenon Korhosen.



### Mäkihyppy 10.1.1960




Mäkimiesten katsastus/karsintakisa käytiin Kuopion Puijolla 10. tammikuuta 1960. Kisasta tuli lahtelaisten näytöstä; viisi ensimmäistä Lahdesta. Kärjessä oli jälleen Niilo Halonen Juhani Kärkisen ja Mauno Valkaman seuraamana.



## Leirin katsastuskisat Puijolla Mäkihyppy 14.1.1960




Mäkimiesten katsastuskisa käytiin Kuopion Puijolla 14. tammikuuta 1960 osana paikkakunnalla järjestettyä mäkileiriä. Olympiavalmennettavista puuttui ainoastaan ylioppilaskirjoituksiin Lahdessa valmistautuva Niilo Halonen, jonka aiemmat tammikuiset hyvät mäkisuoritukset antoivat syyn antaa vapautusta Haloselle. Kisa käytiin kireässä -29 asteen pakkasessa. Juhani Kärkinen osoitti edelleen olevansa Halosen kärkihyppääjiämme.



## Hiihtokatsastukset 16.-17.1.1960
### Miesten 15 km:n katsastuskisa Mikkelissä



Miesten 15&nbsp;km:n katsastukset olivat kohteena 16. tammikuuta 1960 Mikkelin Porrassalmen hiihdoissa, jossa yleisöä oli paikalla noin 1 000 katsojaa. Kisassa oli mukana lähes kaikki sen hetken suomalaista mieshiihtoparhaimmistoa; sairastunut Arvo Viitanen ja seuraavan päivän 30 km:lle keskitttyvä Eero Kolehmainen olivat ainoat merkittävät poisjäämiset. Kisan voiton otti hieman yllättäen Tornionjokilaaksosta Pellosta kotoisin ollut 22-vuotias Eero Mäntyranta, joka voitti toiseksi tulleen Mikkelin Arto Tiaisen 12 sekunnilla. Mäntyranta oli juuri tullut voitokkaalta Sveitsin kilpailumatkalta. Tiainen oli puolestaan ollut alkutalven kisojen ehdoton ykkönen. Kisan kolmossijan otti Savitaipaleen 15 km:n spesialistiksi luokiteltu Toimi Alatalo ennen Kuopion yllättäjää Kauko Halttusta. 



### Miehet 30 km:n katsastuskisa Mikkelissä


Miesten 30&nbsp;km:n katsastukset olivat kohteena 17. tammikuuta 1960 Mikkelin Porrassalmen hiihtojen toisena kilpailupäivänä, jossa yleisöä oli paikalla yli 3&nbsp katsojaa. Alussa Savitaipaleen Toimi Alatalo otti kisan johdon, mutta puolimatkassa kisan lopullinen voittaja Mikkelin Arto Tiainen oli ottanut 15 sekunnin johdon ennen Kalevi Hämäläistä. Matkan jälkimmäisellä puoliskolla Tiainen lisäsi johtoaan ja oli maalissa yli minuutin ennen toiseksi tullutta Alataloa, josta Maaningan Veikko Räsänen jäi puolitoista minuuttia. 



### Naiset 10 km katsastuskisa Hyvinkäällä



Naisten 10&nbsp;km:llä käytiin 17. tammikuuta 1960 Hyvinkäällä. Paikalla oli kaikki mahdolliset olympiamatkaan kaavaillut naiset. Matkan alkuosuudella kärkeä piti Lahden Siiri Rantanen ennen Kokkolan Eva Högiä, Noormarkun Toini Pöystiä ja Sysmän Irmeli Niemistä. Muut naiset olivat jääneet jo merkittävästi. Maalissa Högin todettiin olevan kisan ykkönen neljällä sekunnilla ennen Niemistä ja seitsemällä sekunnilla ennen Rantasta. Kisan neljä ensimmäistä olivat 21 sekunnin sisällä niin, että 5:ksi tullut Polvijärven Sinikka Heikura oli jäänyt matkan voittajasta lähes puolitoista minuuttia. 



## Viimeiset olympiakatsastukset Kouvolassa 23.-24.1.1960
### Miehet 15 km:n katsastuskisa Kouvolassa 23.1.1960



Miesten 15&nbsp;km:n viimeinen katsastuskisa ennen olympiavalintoja oli 23. tammikuuta 1960 Kouvolassa. Sää oli 5-6 pakkasastetta. Kuuman ryhmän ensimmäisenä lähtenyt Savitaipaleen Toimi Alatalo otti kisassa puolen minuutin voiton ennen Jämsänkosken Väinö Huhtalaa, joka oli aiempien karsintojen aikaan ollut olympiaryhmän ulkopuolisena edustamassa Suomea Ruotsin hiihtokisoissa hyvällä menestyksellä. Kolmannen sijan ottivat edellisten karsintojen voittaja Pellon Eero Mäntyranta samalla ajalla Virolahden Hannu Tolsan kanssa. Heidän takanaan kaksi sekuntia kaksikolle hävinneenä oli aiemmin sairastellut Suonenjoen Niilo Väisänen. 



### Naiset 10 km katsastuskisa Kouvolassa 24.1.1960



Naisten viimeinen 10&nbsp;km:n katsastuskisa käytiin 24. tammikuuta 1960 Kouvolassa päivän ensimmäiusenä kisana. Kisaan osallistui kaikkiaan 17 naista. Sää oli hieman plussalla, mutta kuivan ja kostean lumen sekoitus eri paikoissa latureittiä aiheutti ongelmia voitelussa. Sysmän Inkeri Nieminen jäi lääkärin määräyksestä pois kisasta. Muiden kohdalla tuli voitelun vuoksi arpapeliä. Kisan keskeytti suksen katkeamiseen Noormarkun Toini Pöysti. Entinen suuruus Varkauden Kerttu Pesonen os. Pehkonen keskeytti luistamattomin suksin. Tämä sinetöikin hänen jäämisensä oilympiamatkan ulkopuolelle. Lahden Siiri Rantasella oli myös voiteluvaikeuksia. Kisan voitti ylivoimaisesti peräti 2,5 minuutin erolla Kokkolan Eva Hög ennen Valkeakosken Pirkko Korkeeta. Hänen takanaan oli useampia kisaan osallistuneita itäsaksattaria. Seuraava suomalainen oli Puijon Maija Puustinen yli minuutin Korkeesta jääneenä ja hänestä puoli minuuttia Siiri Rantanen. 



### Yhdistetty 23.–24.1.1956




Yhdistetyn viimeinen karsintakisa olympialaisiin käytiin Kouvolassa 23.–24. tammikuuta 1960. Hiihto-osuudella otti johdon totuttuun tyyliin Joustsenon Paavo Korhonen ennen Vuoksenniskan nuorta Tapani Kontulaa, jonka taakse jäivät vahvat olympiaehdokkaat Sotkamon Pekka Ristola ja Lahden Esko Jussila. Rovaniemeläiset yhdistetyn kisaajat, tyypillisesti hyviä mäkimiehiä, jäivät minuuttikaupalla yhdistetyn kärjen taakse. Mäkiosuus suoritettiin seuraavana päivänä. Lopputuloksissa kärkeen nousivat selkeästi Ristola, Korhonen ja Jussila. Jämsänkosken Riikonen yllätti positiivisesti sijoittuen 4:ksi. Ounasvaaran Maatela nousi hiihto-osuuden sijalta 14 sijalle 5 ja Hyytiä sijalta 16 sijalle 7. Hiihdossa hyvin menestynyt Kontula oli 8. ja edellisen vuoden Suomen mestari Heikki Kainulainen 9.



### Mäkihyppy 24.1.1960




Mäkimiesten viimeinen karsintakisa käytiin Kouvolassa 24. tammikuuta 1960. Lahden Veikko Kankkonen voitollaan todennäköisesti varmisti olympiapaikkansa. Toinen lahtelainen maailmanmestari Juhani Kärkinen otti selvän kakkostilan ennen Eino Kirjosta, Kalevi Kärkistä, Antero Immosta ja Ossi Laaksosta; kaikki lahtelaisia. Edellisten olympialaisten kaksi parasta eli Aulis Kallakorpi ja Antti Hyvärinen olivat sijoilla 10. ja 11.



### Miesten 45 km:n katsastuskisa Jämsänkoskella 24.1.1960



Miesten 50&nbsp;km:n katsastuskisa käytiin 24. tammikuuta 1960. Jämsänkoskella 2-3 asteen lämmössä. Kisaan lähti vain 12 miestä, joista vain yksi keskeytti. Ensimmäiset viralliset väliajat saatiin 15 km:n kohdalla. Siellä Mikkelin Arto Tiainen johti muutamalla sekunnilla ennen Simpeleen Pentti Pelkosta ja Maaningan Veikko Räsästä. Tilanne 30 km:n väliajoissa oli edelleen Tiainen johdossa 20 sekunnilla ennen Räsästä, josta 10 sekuntia oli jäänyt Pelkonen. Lappeen Riennon Väinö Karkia keskeytti tässä vaiheessa ollen sijalla 9. Maaliin tultaessa Tiaisen ero toiseksi tulleeseen Räsäseen oli yli kaksi minuuttia, josta Pelkonen oli jäänyt edelleen lähes kaksi minuuttia. 



## Valinnoista

Pohjoismaisten lajien olympiajoukkueen valinta tehtiin viimeisten karsintojen jälkeen 25. tammikuuta 1960. Joukkueen valintaa miesten osalta rajoitti määrä, joka sai olla korkeintaan 20 yhteensä maastohiihdon, yhdistetyn ja mäkihypyn osalta.

Suomen Hiihtoliitto valitsi olympiajoukkueeseen:
* **Miesten hiihto (10 miestä)**: Toimi Alatalo, Veikko Hakulinen, Väinö Huhtala, Kalevi Hämäläinen, Eero Mäntyranta, Pentti Pelkonen, Veikko Räsänen, Arto Tiainen, Hannu Tolsa ja Niilo Väisänen

* **Mäkihyppy (6 miestä)**: Niilo Halonen, Ensio Hyytiä, Veikko Kankkonen, Eino Kirjonen, Juhani Kärkinen ja Kalevi Kärkinen

* **Yhdistetty (5 miestä)**: Ensio Hyytiä, Esko Jussila, Paavo Korhonen, Martti Maatela ja Pekka Ristola

* **Naisten hiihto (5 naista)**: Eva Hög, Irmeli Nieminen, Toini Pöysti, Siiri Rantanen ja Eeva Ruoppa 

Eniten kritiikkiä valintoihin liittyi miesten hiihdossa, jossa Arvo Viitasen ja erityisesti Eero Kolehmaisen poisjättäminen koettiin pettymykseksi Savon suunnalla.

## Lähteet